ლიმესი
ლიმესი (ლათ. Limes — „გზა“, მოგვიანებით „საზღვარი“) — ფორტიფიცირებული კედელი საყარაულო კოშკებით, აღმართული ყოფილი რომის იმპერიის საზღვარზე. ლიმესი რომის იმპერიისთვის იყო როგორც დამცავი საშუალება, ასევე წარმოადგენდა საბაჟო საკონტროლო პუნქტსაც. იგი აგებული იყო რომის იმპერიის სხვადასხვა სასაზღვრო რაიონში, მათ შორის ყველაზე ცნობილია და იუნესკოს მსოფლიო მემკვიდრეობის ძეგლების სიაშია შეტანილი 550 კმ სიგრძის ზემო გერმანია-რეტიის ლიმესი და ადრიანეს კედელი დიდ ბრიტანეთში.